Konsonan tenuis

Dalam linguistik, konsonan tenuis atau konsonan halus ialah obstruen yang tidak bersuara, tidak berhembus dan tidak berglotis.

Dalam kata lain, ia mempunyai pembunyian "biasa" seperti  dengan masa onset suara hampir sifar (konsonan VOT sifar), seperti bunyi p, t, ch, k dalam Sepanyol atau p, t, k selepas s dalam Inggeris (spy, sty, sky).

Bagi kebanyakan bahasa, perbezaan ini hanya relevan untuk hentian dan afrikat. Walau bagaimanapun, beberapa bahasa mempunyai analog-analog untuk konsonan geseran. Sebagai contoh, bahasa Mazahua mempunyai geseran ejektif, berhembus dan bersuara  bersama dengan tenuis , selari dengan hentian  bersama dengan tenuis .

Banyak bahasa klik mempunyai konsonan klik tenuis di samping konsonan-konsonan bersuara, berhembus dan berglotis.

Transkripsi
Dalam transkripsi, konsonan tenuis biasanya tidak ditandakan secara eksplisit, dan konsonan yang ditulis dengan huruf AFA tidak bersuara seperti  biasanya dianggap tidak berhembus dan tidak berglotis melainkan dinyatakan sebaliknya. Walau bagaimanapun, hembusan sering tidak ditranskripsikan jika tiada kontras perlu dibuat, seperti dalam bahasa Inggeris. Oleh itu, terdapat diakritik eksplisit untuk ketiadaan hembusan dalam AFA lanjutan, tanda sama dengan superskrip: . Ia kadang-kadang ternampak dalam huraian-huraian fonetik sesetengah bahasa. Terdapat juga bahasa, seperti bahasa Ryukyu Utara, yang bunyi tidak bertanda secara fonologinya adalah berhembus, dan konsonan tenuis ditandakan dan ditranskripsikan secara eksplisit.

Dalam Unicode, simbol ini dikodkan pada .

Satu konvensi AFA awal ialah menulis hentian tenuis sebagai  dsb. jika huruf biasa  digunakan untuk konsonan berhembus (seperti dalam bahasa Inggeris):  'pie' berbanding  'spy'.

Etimologi
Istilah tenuis berasal daripada terjemahan Latin bagi tatabahasa Yunani Purba, yang membezakan tiga siri konsonan: konsonan bersuara  , berhembus  , dan tenuis  . Siri-siri analog terdapat dalam banyak bahasa lain. Istilah ini banyak digunakan dalam filologi abad ke-19 tetapi menjadi tidak lazim pada abad ke-20.

Lihat juga
Hukum Grassmann
Spiritus asper
Spiritus lenis

Sumber

 Bussmann, 1996. Routledge Dictionary of Language and Linguistics
 R.L. Trask, 1996. A Dictionary of Phonetics and Phonology.

Rujukan

Kategori:Fonetik